### 5.     Ansøgning om henstand med terminsbetaling for lån nr. 201239541 - Snertinge, [adresse], Føllenslev Energiselskab

**Åbent**

Sagsnr.: 326-2019-935          J.nr.: 13.00.00           Dokumentnr.:
326-2019-161372

**Sagstype**

Orientering

**Resume og sagens baggrund**

Snertinge, [adresse], Føllenslev Energiselskab (SSF Energi)
har ved mail af 14. juni 2019 ansøgt om kommunens godkendelse af yderligere
henstand med betaling af en terminsydelse til [adresse] på 1.747.737,86
kr. Terminsbetalingen var oprindeligt til betaling den 31. december 2018.
Ansøgningen vedrører sidste terminsbetaling for lån nr. 201239541 med hovedstol
på 20.102.787,24 kr. og med kommunegaranti. Ansøgningen skyldes midlertidige
likviditetsproblemer som følge tekniske problemer med produktionen.

Borgmesteren har den 14. juni 2019 godkendt den ansøgte
henstand med henvisning til styrelseslovens § 31, hvorefter borgmesteren skal
orientere Kommunalbestyrelsen herom på førstkommende møde.

Borgmesteren godkendte henstand af samme terminsydelse den
8. januar 2019 til betaling den 30. juni 2019, hvilket Kommunalbestyrelsen blev
orienteret om på mødet den 30. januar 2019.

**Indstillinger**

Direktøren indstiller, at borgmesterens orientering tages
til efterretning.

**Behandling**

Kommunalbestyrelsen.

**Sagsfremstilling**

Kommunalbestyrelsen godkendte på sit møde den 22. august
2012 garanti for lånet med en hovedstol på 20.102.787,24 kr. Nærværende
ansøgning vedrører sidste termin på lånet.

SSF har i løbet af efteråret 2018 haft udfordringer med
produktionen af biogas, da de modtagne affaldsprodukter ikke har givet den
ønskede produktion af el og varme, ligesom deres anlæg på baggrund heraf ofte
har måttet tømmes/nedlukket/genstartes m.v. Dette har givet midlertidige
likviditetsproblemer, idet de ikke har kunnet sælge den forventede el og varme.

For at undgå lignende situationer fremover igangsatte SSF en
undersøgelse og udtog prøver af det modtaget affaldsprodukt for at finde
årsagen til, hvorfor det ødelagde produktionen af biogas, ligesom de stoppede
med at modtage denne type affald fra denne leverandør, indtil de havde klarhed
på årsagen. På baggrund heraf søgte SSF ved mail af 4. januar 2019 henstand med
terminsbetalingen på 1.747.737,86 kr. til betaling den 30. juni 2019, hvilket
borgmesteren godkendte den 8. januar 2019 og efterfølgende orienterede
Kommunalbestyrelsen om på mødet den 30. januar 2019.

SSF søger nu ved mail af 14. juni 2019 om yderligere
forlængelse af denne henstand til betaling den 31. december 2019. I ansøgningen
oplyses, at de mange tiltag, som nu er foretaget, allerede har vist en markant
forbedring af produktionen, således at de forventer at være 100 % oppe at køre
indenfor de næste uger, hvorefter de igen forventer at få indtægter på niveau
med det, som anlægget kan yde.

SSF vil betale ydelsen på alle de andre lån samt de renter,
som pålignes af [adresse] som følge af henstanden, rettidigt.

SSF har herefter følgende lån med kommunegaranti hos
Kommune-Kredit pr. 31-12-2018:

|  |  |  |  |
| --- | --- | --- | --- |
| **Lånenr.** | **Hovedstol** | **Restgæld** | **Forventet færdigbetalt** |
| 201239541  \*) | 20.102.787,24 | 1.747.737,86 | 30-06-2019 |
| 201339937 | 554.756,26 | 124.537,93 | 30-06-2020 |
| 201339929 | 1.904.046,47 | 907.107,86 | 30-06-2023 |
| 201238380 | 6.193.726,07 | 3.924.178,60 | 30-12-2024 |
| 201543494 | 654.512,82 | 442.936,19 | 30-12-2025 |
| 201646746 | 1.740.527,00 | 1.588.508,06 | 15-12-2036 |
| 201849396 | 7.245.411,00 | 7.090.465,42 | 31-08-2038 |
| I alt | **38.395.766,86** | **15.825.471,92** |  |

\*) *Det aktuelle lån,
hvortil der er ydet henstand.*

*Garanti – selvskyldnerkaution:*

I forbindelse med lån hos Kommune-Kredit indestår kommunen
altid som *selvskyldnerkautionist* for rigtig og skadesløs betaling af de
forpligtelser, som debitor (her SSF) har påtaget sig overfor kreditor
(Kommune-Kredit). Det vil sige, at kautionisten (kommunen) hæfter på lige
vilkår med debitor (SSF). Elisabeth Carlsen kan således allerede ved debitors
misligholdelse (hvis afdragene ikke betales), gå til kommunen og kræve denne indbetalt
uden fogedrettens medvirken. Dette har kommunen således allerede tiltrådt ved
godkendelsen af den oprindelige garanti.

Elisabeth Carlsen har imidlertid i denne som i tidligere
tilfælde godkendt og tiltrådt henstanden uden at opkræve kommunen.

**Økonomiske konsekvenser**

Garantien får kun bevillingsmæssige konsekvenser, såfremt
Snertinge, [adresse], Føllenslev Energiselskab ikke er i stand til at betale
lånet. Det vil sige, at nærværende henstand ikke har bevillingsmæssige
konsekvenser, så længe aftalen overholdes.